
ועדת העבודה, הרווחה והבריאות 
 30/04/2012 

הכנסת השמונה-עשרה
נוסח לא מתוקן

מושב רביעי
<פרוטוקול מס' 686>
מישיבת ועדת העבודה, הרווחה והבריאות
יום שני, ח' באייר התשע"ב (30 באפריל 2012), שעה 11:00
<סדר היום:>
<צו הביטוח הלאומי (אזורי ניסוי),התשע"ב- 2012>
נכחו:

<חברי הוועדה:> 
חיים כץ – היו"ר
רחל אדטו

אילן גילאון

<מוזמנים:> 
	שני אלוני
	–
	תחום מדיניות ציבורית, ההסתדרות הרפואית

	שרון אסיסקוביץ
	–
	מינהל המחקר, המוסד לביטוח לאומי

	ארנה זמיר
	–
	מנהלת אגף סיעוד, המוסד לביטוח לאומי

	מיכל מזוז
	–
	הלשכה המשפטית, המוסד לביטוח לאומי

	מרים שמלצר
	–
	מינהל המחקר, המוסד לביטוח לאומי

	עירית גוטמן
	–
	עוזרת תחום פניות ציבור, המשרד לאזרחים ותיקים

	שרה זילברשטיין-היפש
	–
	ראש תחום פניות ציבור, המשרד לאזרחים ותיקים

	זהרה כהן
	–
	ראש תחום רווחה, המשרד לאזרחים ותיקים

	רחל עזריה
	–
	פעילה מתנדבת, כן לזקן

	רחל עזריה
	–
	משרד האוצר

	איריס רסולי
	–
	מנהלת המחלקה לשרותים קהילתיים, משרד הבריאות

	רוויטל עטיה
	–
	ס. מנהל היח' לטיפולי בית, קופת חולים מאוחדת


<ייעוץ משפטי: >
אייל בן ארי
<מנהלת הוועדה:>
וילמה מאור
<רשמת פרלמנטרית:>
מיטל בר-שלום

<צו הביטוח הלאומי (אזורי ניסוי),התשע"ב- 2012>
<היו"ר חיים כץ:>
שלום, אני פותח את ישיבת הוועדה. בדיון הקודם ביקשנו מהביטוח הלאומי לומר מדוע הם בחרו באזורי הניסוי שהם בחרו וכמה רופאים גריאטריים יש באזור. נקבעה פגישה חדשה, ואני סבור שנקבל נתונים. 

<מרים שמלצר:>
אנחנו שלחנו מסמך. 

<היו"ר חיים כץ:>
לא כתוב במסמך כמה רופאים. 

<מרים שמלצר:>
למסמך מצורף גם מספר הרופאים שמשרד הבריאות שלח. אנחנו נחלק את העבודה: משרד הבריאות ידבר על הרופאים הגריאטריים ואנחנו נדבר על הביטוח הלאומי. הזכרנו בפעם הקודמת את השיקולים שלנו לבחירת שלושת האזורים. יצאנו מנקודת הנחה שאנחנו רוצים אזורים מעורבים מבחינת אוכלוסייה. כיוון שיש לנו כבר בדיקות גריאטריות בגיל 90, בדקנו שאכן האזור משתמש ברופאים גריאטריים. מצד שני, הלכנו גם למקומות בהם לא מצאנו הרבה רופאים גריאטריים, אבל רצינו לראות איך הפריפריה מתנהגת. זו היתה טבריה. בנוסף, בחרנו בירושלים כי היא עיר מעורבת עם הרבה סוגי אוכלוסייה ויש זמינות של רופאים גריאטריים. באזור המרכז את פתח תקווה, כי יש בה הרבה רופאים ואוכלוסייה אחרת קצת. מצאנו, כי יש שם הכי הרבה רופאים גריאטריים יחסית למספר הקשישים. 

<היו"ר חיים כץ:>
האם נציגי משרד הבריאות רוצים לומר משהו?

<איריס רסולי:>

הנתונים שהגענו אליהם במיפוי ביחד עם ההסתדרות הרפואית, נמצאים בחומר שקיבלתם. 

<היו"ר חיים כץ:>
אנחנו מצביעים על אישור התקנות האלה. מי בעד?

הצבעה

בעד – 3

נגד – אין

נמנעים – אין

<היו"ר חיים כץ:>
התקנות אושרו. אני מקווה שהניסוי הזה יצליח, למרות שזה כבר לא ניסוי. 

<מרים שמלצר:>
זה ניסוי.

<היו"ר חיים כץ:>
אני מקווה שהוא יצליח, ואנחנו נסמן עוד וי. תודה רבה, הישיבה נעולה. 

<הישיבה ננעלה בשעה 11:30.>
